OpenLLM-France/wikimedia huggingface dataset:
# Jan Długosz

Jan Długosz (Stara Brzeźnica, 1415eko abenduaren 1a – Krakovia, 1480ko maiatzaren 19a) poloniar apaiza, kronista, diplomazialari eta militarra izan zen. Zbigniew Oleśnicki apezpikuaren idazkaria izan zen. Poloniako lehen historialaritzat hartzen da.
Krakoviako kalonje izan zen, Długosz etxean bizi izan zen eta bertako unibertsitatean hezi zen. Kasimiro IV.a Jagellondarrak misio diplomatikoetan bidali zuen aita santuaren eta inperioaren gorteetara, eta Ordena Teutonikoarekin negoziazioetan parte hartu zuen Hamahiru Urteko Gerran eta bake-negoziazioetan.
1434tik 1452ra Klobuckeko kalonje izan zen eta monasterio bat sortu zuen han. Eskualdeko beste bake-negoziazio batzuetan bitartekari gisa parte hartu zuen eta Pragako artzapezpikutzak uko egin zion. Hil baino lehentxeago Lviveko artzapezpiku izendatu zuten, baina aita santuaren konfirmazioa jaso aurretik hil zen.
Bere lanik garrantzitsuena Poloniako erresuma ospetsuaren analak edo kronikak da. Latinez idatzitako hamabi liburuki dira, eta 965 eta 1480 urteen arteko Europako hego-ekialdeko eta mendebaldeko gertakariak kontatzen dituzte, Erdi Aroko kroniken eta historiografia humanistikoaren alderdiak uztartuz.

## Lanak

* Liber beneficiorum dioecesis Cracoviensis
* Annales seu cronicae incliti Regni Poloniae :Roczniki, czyli kroniki sławnego Królestwa Polskiego (polonieraz, 1961–2006)
* Historiae Polonicae libri xii (1455–80, idaztia; 1711–12, argitaratua)
* Banderia Prutenorum, 1448
* Datuak: Q326493
* Multimedia: Jan Długosz / Q326493
# Jan Czekanowski

Jan Czekanowski, (1882ko urriaren 6a, Gluchów - 1965eko uztailaren 20a, Szczecin) poloniar antropologoa eta etnografoa izan zen.

## Biografia

Jan Czekanowski Parisko Bake Biltzarrean (1919) Poloniako ordezkaritzako aditua izan zen gai geografiko eta etnografikoetarako. Koperniko poloniar naturalisten elkarteko presidentea izan zen (1923-1924). Lwóweko Unibertsitateko errektorea ere izan zen, gaur egun Lviveko Unibertsitatea (1934-1936).
Bigarren Mundu Gerraren ondoren, Poznanera joan zen, non Poznaneko Adam Mickiewicz Unibertsitateko antropologia saileko burua izan zen.

## Bere espedizioak Afrikan

Erdialdeko Afrikara egindako bi urteko antropologia-espedizio famatuan parte hartu zuen (1906-1907).

## Bibliografia

Liburu asko idatzi ditu:
* Forschungen im Nil-Kongo. Zwischengebiet (1911–17)
* Zarys metod statystycznych w zastosowaniu do antropologii. Warszawa: Towarzystwo Naukowe Warszawskie (1913)
* Zarys antropologii Polski (1930)
* Człowiek w czasie i przestrzeni (1934)
* Polska - Słowiańszczyzna. Perspektywy antropologiczne (1948)
* Wstęp do historii Słowian, Poznań 1957
* Człowiek w czasie i przestrzeni (third edition) (1967)
* Datuak: Q153497
* Multimedia: Jan Czekanowski / Q153497
# Jan Fischer

Jan Fischer (Praga, 1951ko urtarrilaren 2a) txekiar politikaria da. Txekiako lehen ministroa izan zen 2009tik 2010era.
Aita judua eta ama katolikoa dituen semea, bere burua judu gisa identifikatzen du. Pragako Unibertsitatean estatistika eta ekonometria ikasketak egin zituen. 1980tik 1989ra Txekoslovakiako Alderdi Komunistako kide izan zen.
Txekoslovakiako dibisioaren ondoren, Txekiar Estatistika Bulegoan lan egin zuen. Mirek Topolánek lehen ministroak 2009ko apirilean konfiantzazko boto bat galdu ondoren, Fischerrek jarduneko gobernu bat zuzentzeko enkargua jaso zuen. 2010eko uztailean Petr Nečasek ordezkatu zuen.
* Datuak: Q193675
* Multimedia: Jan Fischer / Q193675
# Jan Fyt

Jan Fyt (Anberes, 1611ko martxoaren 15a - ib., 1661eko irailaren 11) flandriar margolaria izan zen, Flandrian izadi hilak margotzen zituzten margolari barrokoen artean mailarik gorena izan zuena. Snydersen ikasle zen, eta Europan zehar egin zituen bidaietatik ere asko ikasi zuen. Ehizari buruzko margolanak egin zituen batez ere, eta aipatzekoa da zakurrak irudikatzen zuen trebetasuna (Animalien arteko borroka, Madril; Indioilar hila, Rotterdam). Rubensek eta Jordaensek, adibidez, laguntza eskatu zioten beren margolanetako animaliak margotzeko. Margoen bizitasuna eta ugaritasuna dira Fyten margolanen ezaugarri nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q624802
* Multimedia: Jan Fyt / Q624802
# Jan Davidsz. de Heem

Jan Davidszoon de Heem (Utrecht, c. 1606ko apirilaren 17a - Anberes, 1684ko apirilaren 26a baino lehen) herbeheretar margolaria izan zen.
Utrechten ikasi zuen aitarekin eta Balthasar van der Astekin eta Leidenen David Baillyrekin. 1635-36an Anberesera joan zen. Garaiko margolaririk onenetakotzat hartzen zen eta enkargu ugari jasotzen zituen. Semeek berarekin egiten zuten lan tailerrean.
Izadi hilen margolaria izan zen: loreak, frutak, itsaskiak, intsektuak... Kolorearen distira eta harmonia objektuen marrazki xehearekin konbinatu zituen.

## Iruditegia

* Gilen III.a Ingalaterrakoa
* Loreontzia, 1660
* Mahaia loroekin - c. 1650
* Mahaia postreekin, 1640
* Natura hila loreekin, frutekin eta otarrainarekin, c. 1660
* Natura hila liburuekin eta biolin batekin , 1628
* Fruta katilua loreekin
* Natura hila otarrainarrekin eta Nautilus koparekin, 1634
* Hil natura, gosaria xanpaina-koparekin eta piparekin , 1642
* Loreontzia
* Mahaia
* Eukaristia lore-koroarekin, 1648
* Vanitas, 1652
* Hil Natura loreekin eta frutarekin

## Kanpo estekak

* Datuak: Q454656
* Multimedia: Jan Davidsz. de Heem / Q454656
# Jan Erik Humlekjær

Jan Erik Humlekjær (Fredrikstad, 1946ko irailaren 30a) arkularia da. Norvegia ordezkatu zuen 1972ko Udako Olinpiar Jokoetan eta 1976ko Udako Olinpiar Jokoetan.

## Erreferentziak

* ↑ Jan Erik Humlekjær

## Kanpo estekak

* Datuak: Q1681741
# Jan Dodonna

Jan Dodonna generala Star Warsen unibertsoko pertsonaia bat da.
Jan Dodonna generala taktikari eta estratega aditu bat zen, Aliantza Errebeldeak Massassi tenpluan Yavin IVko guduan zehar zuen basean bizi zena. Heriotzaren Izarra (Inperio Galaktikoaren espazio estazio erraldoi bat) planeta sistemara iritsi zenean, Dodonnak Errebeldeen eraso bakar eta funtsezkoa zuzendu zuen. Beste aukerarik gabe, 30 ehiza-ontzi bidali ziren Heriotzaren Izarrera, aireztatze hodi batetik torpedo pare bat bere helmugara zehazki jaurtitzeko asmoz. Dena ondo irtenez gero, torpedo hauek estazio Inperialaren erreaktore nagusira iritsiko ziren, 180 kilometroko diametroa zuena, eta eztandarazi egingo zuen jarraikako erreakzio bat eragingo zuten.
Jan Dodonna Yavin IV planetan geratu zen eta 1 Base kodepean lan egin zuen, pilotuak guduan aholkatuz. Errebeldeen garaipenaren ondoren, Dodonnak heroiak saritu zituen Yavin IV planetako Massassi tenpluaren gela nagusian.

## Kanpo estekak

* Datuak: Q3755427
# Itabuna

Itabuna Brasilgo udalerri bat da, Bahiako estatuan kokatua. 186.708 biztanle ditu 401,028 km²ko eremuan.

## Ikus, gainera

* Bahiako estatua

## Kanpo estekak

* Datuak: Q460750
* Multimedia: Itabuna / Q460750
# Itacurubí de la Cordillera

Itacurubí de la Cordillera Paraguaiko udalerri bat da, Cordillerako departamenduan kokatua. 2017ko estimazioen arabera 11167 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2410979
* Multimedia: Itacurubí de la Cordillera / Q2410979
# Itacajá

Itacajá Brasilgo udalerri bat da, Tocantins estatuan kokatua. 6.819 biztanle ditu 3.051,36 km²ko eremuan.

## Ikus, gainera

* Tocantins

## Kanpo estekak

* Datuak: Q535056
* Multimedia: Itacajá / Q535056
# Itacambira

Itacambira Brasilgo udalerri bat da, Minas Gerais estatuan kokatua. 4.252 biztanle ditu 1.788,445 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756848
* Multimedia: Itacambira / Q1756848
# Itacarambi

Itacarambi Brasilgo udalerri bat da, Minas Gerais estatuan kokatua. 17.208 biztanle ditu 1.225,273 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790600
* Multimedia: Itacarambi / Q1790600
# Itacuruba

Itacuruba Brasilgo udalerri bat da, Pernambuco estatuan kokatua. 4.284 biztanle ditu 430,033 km²ko eremuan.

## Ikus, gainera

* Pernambuco

## Kanpo estekak

* Datuak: Q1804119
* Multimedia: Itacuruba / Q1804119
# Itacurubí del Rosario

Itacurubí del Rosario Paraguaiko udalerri bat da, San Pedroko departamenduan kokatua. 769 km²ko azalera du eta 2017ko estimazioen arabera 11083 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1988977
# Itacoatiara

Itacoatiara Brasilgo udalerri bat da, Amazonaseko estatuan kokatua. 103.598 biztanle ditu 8.892,038 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1750426
* Multimedia: Itacoatiara / Q1750426
# Itacaré

Itacaré Brasilgo udalerri bat da, Bahiako estatuan kokatua. 27.725 biztanle ditu 726,167 km²ko eremuan.

## Ikus, gainera

* Bahiako estatua

## Kanpo estekak

* Datuak: Q985513
* Multimedia: Itacaré / Q985513
# Itacurubi

Itacurubi Brasilgo udalerri bat da, Rio Grande do Sul estatuan kokatua. 2.995 biztanle ditu 1.120,874 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1757590
* Multimedia: Itacurubi / Q1757590
# Janet Cobbs

Janet Cobbs (Garden Grove, Kalifornia, 1976ko otsailaren 22 - ) estatubatuar boleibol jokalaria izan zen. Gaur egun, AEBn boleibol entrenatzailea da.

## Biografia

Janet Concordia Academy bigarren hezkuntzako eskolara joan zen, eta boleibola, saskibaloia eta sofbola jokatu zituen. Estatu osoko taldea bitan aritu zen boleibolean eta saskibaloian. 1984an, A motako estatuko txapelketara zuzendu zuen boleibol taldea. 1985ean Metroko saskibaloi-jokalari izendatu zuten.
Janet Cobbsek, Minnesota Monarchs-entzat (Estatu Batuak) 1988-89an, Ceramica
Magicarentzat (Italia) 1993-94an eta Vakifbank-entzat (Turkia) 1996-97an jokatu zuen profesionalki. Internazionalki, Estatu Batuetako talde nazionaleko kide izan zen 1989tik 1994ra. 1992ko Udako Olinpiadetan Estatu Batuekin brontzezko domina irabazi zuen. 1992ko Hong Kong Kopako MVP izendatu zuten.
Entrenatzaile moduan, Ipar Dakotako Estaturako eta Wisconsin–River Falls Unibertsitaterako entrenatzaile laguntzailea izan zen Janet. Gaur egun, entrenatzaile nagusia da Ontario Kanadako Cambridge Scorpions Boleiboleko Programan.

## Kanpo estekak

* Datuak: Q13562892
# Janet Devlin

Janet Maureen Aoife Devlin (Gortin, Tyrone konderria, 1994ko azaroaren 12a- ) pop abeslari irlandarra da.

## Biografia

Aquinas eta Pat Devlinen lau seme-alabatatik gazteena da. Eskolan eta Omagh inguruko tabernetan hasi zen abesten eta ondoren Youtuben bideoak jarri zituen zituen. Bideo hauetako batzuk mundu mailan ikusiak izan ziren.

### X Factorrekin arrakasta

Arrakasta 2011 urtean iritsi zitzaion, 17 urte zituela, The X Factor musika saioan lehiatzekoa aukeratua izan zenean. Bosgarren egin zuen arren bere cover-ek sona handia izan zuten, adibidez, Time after time, Hallelujah, Friday I'm in Love, Numb... 2012an X Factor Live Tour zuzeneko biran hartu zuen parte eta Erresuma Batuan eta Irlandan zehar kontzertu ugari eman zituzten.

### Diskoak

X Factorren bira amaitu eta ordu gutxitara bere diskoa prestatzeari ekin zion. Berak idatzi eta konposatu zituen diskoko abesti guztiak eta diskoa grabazterako 25 abesti eginak zituela esan zuen elkarrizketa batean. 2013an atera zen Hide & Seek diskoa. Urte bereko abuztuan Nothing Lost EPa atera zuen.
2014an bigarren diskoa atera zuen, Running with Scissors izenekoa. House of Cards, Creatures of the Night eta Whisky Lullabies (Suantraí Meisciúil irlanderaz) abestiek eta bideoklipek arrakasta handia izan zuten. Hurrengo urteetan EPak atera zituen.
Hirugarren disko luzea Confessional izenekoa izan zen eta 2019ko irailaren 27an argitaratu zuen. Aurreneko bi singleak "Confessional" eta "Saint of the Sinners" izan ziren. 2021. urtean It's Not That Deep EPa atera zuen, 3 abestiz osaturik dagoena.

## Diskografia

* Hide & Seek (2013, Pledge Music)
* Nothing Lost (2013, Pledge Music) - EP
* Running with Scissors (2014, Insomnia Music)
* Duvet Daze (2014, Insomnia Music) - EP
* December Daze (2015, Insomnia Music) - EP
* Little Lights (2016, Insomnia Music) - EP
* Confessional (2019, Insomnia Music)
* It's Not That Deep (2021, Insomnia Music) - EP

## Erreferentziak

* ↑ (Ingelesez) «Birthday girl Janet Devlin back on form after a tough week» BelfastTelegraph.co.uk ISSN 0307-1235. (Noiz kontsultatua: 2019-01-01).
* ↑ «YouTube» www.youtube.com (Noiz kontsultatua: 2019-01-14).
* ↑ (Ingelesez) «Janet Devlin» www.stageit.com (Noiz kontsultatua: 2019-01-14).
* ↑ «The X Factor - Janet Devlin» web.archive.org 2012-06-21 (Noiz kontsultatua: 2019-01-01).
* ↑ (Ingelesez) Goodacre, Kate. (2011-11-17). «'X Factor's Frankie not joining tour» Digital Spy (Noiz kontsultatua: 2019-01-14).
* ↑ (Ingelesez) Corner, Lewis. (2012-11-08). «Janet Devlin announces new record deal» Digital Spy (Noiz kontsultatua: 2019-01-01).
* ↑ (Ingelesez) «Janet Devlin - Confessional» Discogs (Noiz kontsultatua: 2020-04-20).
* ↑ (Ingelesez) AmplifyMM. (2021-12-12). JANET DEVLIN Releases New EP 'It's Not That Deep'. (Noiz kontsultatua: 2021-12-23).

## Ikus, gainera

* Irlandako musika

## Kanpo estekak

* (Ingelesez) Webgune ofiziala
* Datuak: Q15177210
* Multimedia: Janet Devlin / Q15177210
# Janet Baker

Dame Janet Abbott Baker (Hatfield[], Hegoaldeko Yorkshire, Ingalaterra, 1933ko abuztuaren 21a) britainiar mezzo-sopranoa da.

## Biografia

Londresen eta Salzburgon ikasia, 1953an debutatu zuen bakarlari gisa Haydnen Nelson meza kantatuz. 1956ean Kathleen Ferrier kantariaren ohorezko saria irabazi ostean, Smetanaren "Sekretua" obrako Rosaren papera eginez debutatu zuen operan. Harrezkero Bakerren musika-ibilaldia berehala hasi zen goraka. Garai horretan nabarmenak izan ziren Henry Purcellen "Dido eta Eneas" operan egin zuen sorginaren papera, Händelen Rodelinda operan egindako Eduigerena eta Monteverdiren L´incoronazione di Poppean antzeztu zuen Ottaviaren papera.
60ko hamarkadaren erdialdera, XX. mendeko opera britainiarreko paperak, bereziki Benjamin Britten musikagilearen obrei dagozkienak, antzezten hasi zen. 1964an The Rape of Lucretia operako protagonista izan zen, 1966an, New Yorken lehen aldiz kantatzeaz gainera, Brittenen A Midsummer Night´s Dreameko Hermia antzezpenarekin debutatu zuen Covent Gardenen eta 1971n, berriz, musikagile horrek Bakerrentzat idatzitako Owen Wingrave operako Kateren papera antzeztu zuen.
Mahleretik hasi eta Purcellenganaino era guztietako interpretazioak egin zituen. Lied erromantikoen kantari bikaina zen bestalde. 1981ean erretiratu zen kantagintzatik, baina aurretik bere lanaren aitorpen gisa 1970ean Britainiar Inperioaren Ordenako Komandante eta 1976 Dama Komandante tituluak jaso zituen Ingalaterrako erreginarengandik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q241001
* Multimedia: Janet Baker / Q241001
# Janesville (Kalifornia)

Janesville Ameriketako Estatu Batuetako erroldak esleitutako leku bat da. Lassen konderrian dago, Kalifornia estatuan. 2.461 biztanle ditu, 34,185584 kilometro koadroko azaleran banatuta.

## Ikus, gainera

* Lassen konderria

## Kanpo estekak

* Datuak: Q3138794
# Janet Akyüz Mattei

Janet Akyüz Mattei (Bodrum, Turkia, 1943ko urtarrilaren 2a – Boston, AEB, 2004ko martxoaren 22a) turkiar-estatubatuar astronomoa izan zen. Izar Aldakorreko Behatzaileen Ameriketako Elkarteko (AAVSO) zuzendari izan zen 1973tik 2004ra arte.
Hezitzaileentzako datu basea eta astronomo ez profesinalek Hubble espazio-teleskopikoan sartzea lortu zuen.

## Biografia

Mattei Bodrumen, Turkian, jaio zen. Bella eta Baruk Akyüzek osattzen zuten judu turkiarren familia batean, eta American Collegiate Instituten ikasi zuen, Izmirr-en. Estatu Batuetara joan zen unibertsitate-ikasketak egitera. Walthameko, (Massachusetts), Brandeis Unibertsitatera joan zen, beka bati esker. Ikasketak amaitu ondoren, Massachusettseko Nantucketeko Maria Mitchell behatokian Dorrit Hoffleitekin lan egitea eskaini zioten.
Leander McCormick Behatokian lan egin zuen Charlottesvillen, Virginian, 1970etik 1972ra, eta Virginiako Unibertsitateko Astronomiako Maisutza jaso zuen 1972an. Bere gradua jaso ondoren, Mike Matteirekin ezkondu zen. Egeoko Unibertsitateko Astronomiako bere Ph.D.a Izmirren (Turkia) jaso zuen 1982an.

### Karrera

30 urtez baino gehiagoz AAVSOko zuzendari gisa aritu zenean, mundu osoko astronomo amateurrek egindako izar aldakorren behaketak jaso zituen. Astronomo amateurren eta profesionalen arteko behaketa-programa garrantzitsu asko koordinatu zituen. Hezkuntzan ere interes handia erakutsi zuen, adibidez, Hands-On Astrophysics (HOA) proiektuaren bidez. Proiektu horrek astrofisikan interesa piztu zien hezitzaileei eta ikasleei, eta zientzia horrekin lotutako eskola-proiektu ugari sortu zituen. Bere zuzendaritzapean, hezitzaileentzako elkartearen datu-basea egin zen eta, horrez gain, astronomo ez-profesionalak Hubble espazio-teleskopioan sartzea lortu zuen.

## Sariak

* 1987: Frantziako Elkarte Astronomikoaren Mendeurreneko Domina
* 1993: Estatu Batuetako Astronomia Elkartearen George Van Biesbroeck saria
* 1993: Liga Astronomikoko Leslie Peltier saria
* Giovanni Battista lehen saria, astronomo amateurrekin egindako lankidetzagatik
* 1995: Italiako Astronomo Amateurren Batasunaren Saria
* 1995: Real Sociedad Astronomicaren Jackson-Gwilt domina
* Eponimia: 11695 asteroidea. Mattei, bere omenez izendatua. Iberoamerikako Astronomia Ligako (LIADA) hainbat hitzarmenetan parte hartu zuen

## Heriotza

Leuzemiaz hil zen Bostonen 2004ko martxoan.

## Erreferentziak

* 1 2 Janet Akyuz Mattei, Astronomer, Dies at 61.
* ↑ The Janet Mattei Gravesite", AAVSO, Volume 33, 2005, p. 149.
* ↑ Janet Akyuz Mattei (1943 -2004). .
* ↑ Obituary: Janet Akyüz Mattei, 1943-2004. SAO/NASA ADS Astronomy Abstract Service
* ↑ Janet Akyüz Mattei, astrónoma. Mujeres con Ciencia. 2 de enero de 2016
* ↑ Falleció Janet Akyüz Mattei (1943-2004). Cielo Sur

## Kanpo estekak

* Datuak: Q6153148
* Multimedia: Janet Akyüz Mattei / Q6153148
# Janesville (Minnesota)

Janesville Minnesotako hiri bat da. Waseca konderrian kokatua dago. 2010ean 2.256 biztanle zituen, 4,52 kilometro koadrotan banatuta.

## Ikus, gainera

* Waseca konderria

## Kanpo estekak

* Datuak: Q2230618
* Multimedia: Janesville, Minnesota / Q2230618
# Janesville (Wisconsin)

Janesville Ameriketako Estatu Batuetako hiri bat da. Rock konderrian kokatuta dago, Wisconsin estatuan. 65.615 biztanle ditu, 89,030764 kilometro koadroko azaleran banatuta.

## Ikus, gainera

* Rock konderria

## Kanpo estekak

* Datuak: Q257536
* Multimedia: Janesville, Wisconsin / Q257536
# Jevgenia Frolkina

Jevgenia Eduardovna Frolkina –errusieraz, Евгения Эдуардовна Фролкина (Penza, Errusia, 1997ko uztailaren 28a) 3×3 saskibaloian lehiatzen den atleta errusiarra da.
2020ko Udako Olinpiar Jokoetan, Tokio 2020an (Tokio), zilarrezko domina irabaziko du ROC taldearekin, AEBren atzetik (urrezkoa) eta Txinakoaren aurretik (brontzezkoa) sailkatuko dira. Hauek osatuko dute ROC taldea: Evgenia Frolkina, Olga Frolkina, Julia Kozik eta Anastasia Logunova-k. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapan lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Saskibaloia 3x3 emakumezkoa. |

## Erreferentziak

* ↑ «Evgenia Frolkina» olympedia.org 2022-01-03an begiratua(Ingelesez)
* ↑ «Evgenia Frolkina» Olympics.com 2022-01-03an begiratua (Gaztelaniaz)
* ↑ "Saskibaloia, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q106263580
# Jevgeni Rylov

Jevgeni Mikhailovitx Rylov (errusieraz: Евгений Михайлович Рылов, 1996ko irailaren 23a) igerilari errusiar bat da, bizkar estiloko probatan espezializatua. 2020ko Udako Olinpiar Jokoetan bi urrezko domina eta zilarrezko bat irabazi zituen.

## Kirol ibilbidea

2014an Gazteen Olinpiar Jokotan urrezko hiru domina lortu zituen eta 100m eta 50m bizkar estiloko munduko gazte mailako errekorrak lortu zituen. 2015eko Munduko txapelketa absolutuan brontzezko domina eskuratu zuen 200m bizkarrean. Rioko 2016ko Jokoetan hirugarrena izan zen 200 metro bizkar estiloan 1:53.97 denboraz, zilarrezko dominatik ehuneneko bakarrera. Europako errekorra egin zuen gainera. 2017ko Munduko txapelketan urrezko domina kolkoratu zuen, hau ere 200m bizkar estiloan.

## Olinpiar Jokoak

Rioko 2016ko Jokoetan hirugarrena izan zen 200 metro bizkar estiloan 1:53.97 denboraz, zilarrezko dominatik ehuneneko bakarrera. Europako errekorra egin zuen gainera.
2020ko Udako Olinpiar Jokoetan 100 eta 200 metro bizkarrean txapelduna izan zen, eta, 4x200m estilo librean, bigarrena izan zen ROC taldearekin, Britainia Handiaren atzetik. 200m bizkarreko proban, errekor olinpikoa egin zuen OE.Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Palmaresa

Udako Olinpiar Jokoak :
| Txapelketa | Domina | Kategoria | Marka |
| Rio 2016 | 03 ! | 200m bizkar | 1:53.97 |
| Tokio 2020 | 01 ! | 100m bizkar | 51.98 |
| Tokio 2020 | 01 ! | 200m bizkar OE | 1.53.27 |
| Tokio 2020 | 02 ! | 4x200m libre erreleboak | 7:01.81 |
| Munduko txapelketak ||||
| Txapelketa | Domina | Kategoria | Marka |
| Kazan 2015 | 03 ! | 200m bizkar | |
| Budapest 2017 | 01 ! | 200m bizkar | |
| Budapest 2017 | 03 ! | 4x100m | |
| Europako txapelketak ||||
| Txapelketa | Domina | Kategoria | Marka |
| Glasgow 2018 | 01 ! | 200m bizkar | |
| Glasgow 2018 | 01 ! | 4x200m libre erreleboak | |
| Glasgow 2018 | 02 ! | 100m bizkar | |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ (Ingelesez) «Youth Olympic Games: Liliana Szilagyi Vaults to 3rd in World in 200 Fly» Swimming World News 2014-08-18 (Noiz kontsultatua: 2021-08-05).
* ↑ (Ingelesez) «Mitch Larkin Breaks American Streak in 200 Back at 2015 FINA World Championships» Swimming World News 2015-08-07 (Noiz kontsultatua: 2021-08-05).
* 1 2 (Ingelesez) «Evgeny Rylov Bio» SwimSwam (Noiz kontsultatua: 2021-08-05).
* 1 2 (Ingelesez) «Rylov Nabs European, Russian Records En Route To 200 Back Bronze» SwimSwam 2016-08-12 (Noiz kontsultatua: 2021-08-05).
* ↑ (Ingelesez) «Race Video: Men's 200 Back Final in Budapest with Rylov-Murphy-Pebley» SwimSwam 2017-07-28 (Noiz kontsultatua: 2021-08-05).

## Kanpo estekak

* Datuak: Q20986447
* Multimedia: Evgeny Rylov / Q20986447